cyanic-selkie/wikianc huggingface dataset:
Kuilun hyppyrimäet
Mäkiennätyksen kehittyminen (miehet)
Mäkiennätyksen 22,0 metriä ovat hypänneet Juho Ojala, Jere Kukkonen ja Zhu Honglin.
Mäkiennätyksen kehittyminen (naiset)
Naisten mäkiennätyksen 21,5 metriä ovat hypänneet Minja Korhonen ja Elsa Thors.
Kesämäkiennätyksen kehittyminen (miehet)
Kesämäkiennätyksen 21,0 metriä on hypännyt Tomas Kuisma.
Kesämäkiennätyksen kehittyminen (naiset)
Naisten kesämäkiennätyksen 20,0 metriä on hypännyt Emilia Sorvisto.
K17
Hyppyrimäen K-piste sijaitsee 17 metrissä, vauhtimäessä on peltilatu ja alastulorinteessä muovitus.
Mäkiennätyksen kehittyminen (naiset)
Naisten mäkiennätyksen 16,0 metriä ovat hypänneet Minja Korhonen ja Sofia Mattila.
Kesämäkiennätyksen kehittyminen (miehet)
Kesämäkiennätyksen 14,0 metriä on hypännyt Aatami Heinonen.
Kesämäkiennätyksen kehittyminen (naiset)
Naisten kesämäkiennätyksen 13,5 metriä on hypännyt Oosa Thure.
Simon Kostner
Simon Kostner (s. 30. marraskuuta 1990 Bolzano, Italia) on italialainen jääkiekkoilija, joka pelaa Italian Serie A:n SV Ritten/Renonissa. Pienikokoinen Kostner on pelipaikaltaan keskushyökkääjä ja laukoo oikealta.
Seuraura
Kostner on HC Gherdëinan kasvatti. Hän siirtyi kotimaastaan jo nuorena Saksan B-nuorten Deutsche Nachwuchsligaan Jungadler Mannheimin joukkueeseen. Kaudella 2006–2007 joukkuetta valmensi Jyrki Aho, joka tutustui Kostneriin ja houkutteli Kostnerin myöhemmin Jyväskylään. Hän oli sekä kaudella 2006–2007 että kaudella 2007–2008 Mannheimin toiseksi paras pistemies. Kostner voitti DNL:n mestaruuden keväällä 2008. Hän voitti yhdeksällä syötöllään sarjan kevään 2009 pudotuspelien syöttöpörssin.
Kaudeksi 2008–2009 Kostner siirtyi JYPin A-nuoriin, jossa hän pelasi kolme kautta. Hän oli keväällä 2010 A-nuorten SM-liigan karsinnoissa viidellä maalilla joukkueen paras maalintekijä. Kaudella 2010–2011 Kostner teki 13 maalia ja oli runkosarjassa JYPin toiseksi paras maalintekijä. JYP voitti A-nuorten Suomenmestaruuden keväällä 2011. Kostner pelasi samalla kaudella myös ensimmäiset ottelunsa aikuisten sarjassa, kun hän pelasi D Teamissä kolme Mestis-ottelua.
Kostner teki kaudeksi 2011–2012 yksivuotisen pelaajasopimuksen JYP-Akatemian kanssa (entinen D Team). Hän pelasi ensimmäisen ottelunsa JYPin SM-liigajoukkueessa 5. tammikuuta 2012 vieraissa Kalevan Palloa vastaan. Joukkueen päävalmentajana toimi Kostnerille Mannheimista tuttu Jyrki Aho. Kostnerista tuli samalla SM-liigan kaikkien aikojen ensimmäinen Italiassa kiekko-oppinsa saanut kenttäpelaaja. Hän pelasi kauden aikana SM-liigassa yhteensä neljä ottelua ilman tehopisteitä. Toukokuussa 2012 Kostner teki vuoden mittaisen jatkosopimuksen JYP-Akatemian kanssa.
Ritten siirtyi kaudeksi 2016–2017 pelaamaan kansainväliseen Alps Hockey Leagueen. Kostner oli joukkueen kolmanneksi paras pistemies tehoilla 18+19=37. Hän voitti kauden päätteeksi sekä AlpsHL:n että Italin-mestaruuden.
Maajoukkueura
Kostner edusti Italiaa MM-kilpailuissa vuonna 2017 sekä IA-divisioonan MM-kilpailuissa vuonna 2016, jolloin hän voitti hopeaa. Kostner pelasi myös Pyeonchangin olympiakisojen 2018 karsinnoissa. Hän jakoi esikarsintakierroksella joukkueen sisäisen tehotilaston voiton seitsemän muun pelaajan kanssa lukemalla +5. Yhteensä Kostner on pelannut 49 A-maaottelua tehopistein 4+11=15. Kostner edusti Italiaa myös talviuniversiadeissa vuonna 2013, jolloin hän oli joukkueen paras pistemies ja maalintekijä tehoilla 4+3=7.
Kostner pelasi myös alle 20-vuotiaiden II-divisioonan MM-kilpailuissa vuonna 2008, jolloin Italia voitti A-lohkon ja nousi I-divisioonaan. Kostner pelasi alle 20-vuotiaiden I-divisioonan MM-kilpailuissa vuosina 2009 ja 2010, joista jälkimmäisessä turnauksessa Italia oli B-lohkon kolmas. Kostner oli turnauksessa kolmella maalilla Italian paras pistemies ja maalintekijä.
Kostner pelasi alle 18-vuotiaiden I-divisioonan MM-kilpailuissa vuosina 2007 ja 2008. Hän toimi jälkimmäisessä turnauksessa Italian kapteenina. Kostner jakoi neljällä osumallaan turnauksen B-lohkon maalipörssin voiton kolmen muun pelaajan kanssa.
Muuta
Kostnerin isä Erwin on Italian entinen maajoukkuepuolustaja, joka toimii nykyään Rittenin apuvalmentajana. Hänen äitinsä Patrizia on entinen kansallisen tason taitoluistelija ja isosisko Carolina on taitoluistelun maailmanmestari ja nelinkertainen Euroopan-mestari. Myös Simonin isoveli Martin on pelannut jääkiekkoa. Heidän serkkunsa on alppihiihdon olympiamitalisti Isolde Kostner.
Dutch Island
Dutch Island on saari Atlantin valtameren Narragansettinlahdessa, etelään Conanicut Islandista. Se sijaitsee Rhode Islandin osavaltion alueella Yhdysvalloissa. Se on osa Jamestownin kaupunkia. Saari on pinta-alaltaan 0,4156 neliökilometrin suuruinen, ja Yhdysvaltain vuoden 2000 väestölaskennan mukaan se on asumaton. Saaren nimi juontuu niiltä ajoilta, jolloin se oli Alankomaiden Länsi-Intian kauppakomppanian kauppapaikka. Hollantilaiset ostivat saaren narragansetteiltä vuonna 1654. Intiaanit tunsivat sen nimellä Quotenis.
Termokliini
Termokliini on vedessä oleva lämpötilan harppauskerros. Termokliinin alapuolinen vesi on kesällä kylmempää kuin yläpuolinen, mutta talvisin lämpimämpää. Syvissä valtamerissä termokliinin alapuolella on noin 90 % vesimassasta, ja tämän termokliinin alapuolisen veden lämpötila on aina noin 0–3 °C. Koska merivesi on suolaista, se ei jäädy vielä nollassa.
Termokliini muodostuu, kun auringonsäteily lämmittää pintavettä. Veden lämmetessä tuulen aiheuttama turbulenssi sekoittaa lämpenevää pintavettä siihen syvyyteen, jossa turbulenssin sekoitusvaikutus häviää. Tämä syvyys muodostuu termokliinin ylärajaksi. Koska lämmin vesi on kylmää vettä kevyempää, noste estää lämmintä vettä painumasta tätä syvyyttä alemmas. Termokliini muodostuu yleensä muutamassa päivässä, mikäli tuuliolot ovat sopivat.
Itämeressä suolaisuuden aiheuttama kerrostuneisuus ja sen harppauskerros eli halokliini on voimakkaampi kuin termokliini.
Carlos Pachamé
Carlos Pachamé (s. 25. helmikuuta 1944 Rivadavia Partido) on argentiinalainen entinen jalkapalloilija.
Jalkapallomaajoukkue
Pachamé debytoi Argentiinan maajoukkueessa 1967. Hän on pelannut yhdeksän maaottelua.
Lelle
Lelle on pienkauppala Keski-Virossa Raplamaan maakunnassa Kehtnan kunnassa. Lelle on rautateiden risteysasema: sieltä lähteen rautatie Tallinnaan, Viljandiin ja Pärnuun.
Lellessä on noin 500 asukasta.
Lellessä järjestettiin vuosina 2004–2015 Lelle Alternatiiv -musiikkifestivaali. Siellä oli esimerkiksi vuonna 2008 noin 2 000 kävijää kuuntelemassa 60:tä yhtyettä viidestä maasta.
Kipua
"Kipua" on suomalaisartisti Mikael Gabrielin kappale hänen kolmannelta, Mun maailma -studioalbumilta. Sen julkaisi Universal Music Group albumin kolmantena singlenä 2. syyskuuta 2013. Kappaleelle on tehty myös musiikkivideo, joka julkaistiin videopalvelu YouTubessa sekä ITunesissa 23. elokuuta 2013. Kappale pääsi singlelistalla 12. ja latauslistalla 8. sijalle. Radiolistalla se ei saavuttanut yhtä suurta menestystä, vaan korkein sijoitus oli 46. sija. Kappale sisältää Kristiina Braskin esittämän samplen kappaleesta ”Tuulilasin nurkkaan”, joka on Teleksin kappale.
Fyysikko
Fyysikko on henkilö, jolla on fyysikon tutkinto tai joka tutkii, opettaa tai soveltaa fysiikkaa työssään. Fyysikot pyrkivät mallintamaan ja selittämään luonnonilmiöitä kaikissa aikaskaaloissa ja mittakaavoissa, lähtien alkeishiukkasten kvanttivärähtelyistä, elektronien liikkeestä puolijohteissa tai röntgensäteiden kulkeutumisesta luussa päätyen alkuräjähdykseen, galakseihin, mustiin aukkoihin, gravitaatioaaltoihin tai maailmankaikkauden laajenemiseen. Fyysikot ovat merkittäviä yhteiskunnallisia taustavaikuttajia. Heidän luomansa tieto ja teoriat ovat useimpien teknologioiden taustalla. Heidän mittauksensa ja teoriansa muokkaavat jatkuvasti ihmiskunnan maailmankuvaa. Fyysikko voi hyödyntää perusteellista luonnonilmiöiden ymmärrystään monissa työtehtävissä. Tehtävät voivat liittyä fysiikan opettamiseen, laboratorioissa tapahtuviin mittauksiin tai mittalaitteiden ja muun uuden tekniikan kehittämiseen, uusien teorioiden kehittämiseen havaintojen selittämiseksi tai fysiikan periaatteiden soveltamiseen yhteiskunnallisiin ilmiöihin.
Historia
thumb|upright|Kuuluisia fyysikoita: [[Michael Faraday, Thomas Henry Huxley, Charles Wheatstone, David Brewster ja John Tyndall.]]
Fyysikoita on sanottu fyysikoiksi vasta 1800-luvulta lähtien. Sitä ennen fysiikkaa eli luonnon perusilmiöitä tutkineita henkilöitä kutsuttiin luonnonfilosofeiksi. Vuosisatoja sitten vaikuttaneita luonnofilosofeja, kuten Arkhimedesta, Galileo Galileita ja Isaac Newtonia, voimme kuitenkin hyvällä syyllä kutsua fyysikoiksi.
Onttosarviset
Onttosarviset (Bovidae) on sorkkaeläinten lahkoon kuuluva laaja ja monimuotoinen nisäkäsheimo. Siihen kuuluu noin 140 lajia, joita elää luonnonvaraisena kaikilla muilla mantereilla paitsi Australiassa ja Antarktiksella. Onttosarvisiin kuuluvat muun muassa nautaeläimet, vuohieläimet ja erilaiset antiloopit ja gasellit. Niistä on fossiilijäänteitä varhaiselta mioseenikaudelta alkaen.
Suurimmat onttosarvisten heimon lajit painavat paljon yli tonnin ja ovat kaksi metriä korkeita. Pienimmät taas ovat kutakuinkin kissan kokoisia. Suurin osa elää laumoissa mutta jotkin lajit myös pääasiassa yksin. Kaikki heimon lajit ovat kasvinsyöjiä, ja niillä on neliosainen vatsa, jonka ansiosta ne pystyvät käyttämään ravinnoksi muille eläimille kelpaamattomia kasvinosia. Kaikilla uroksilla ja monilla naarailla on sarvet.
Useita onttosarvislajeja, kuten nauta, vesipuhveli, jakki, lammas ja vuohi, on kesytetty kotieläimiksi.
Fyysikko
Historia
Luonnon perimmäisiä lainalaisuuksia tutkivana ja hyödyntävänä tieteenä fysiikalla on erityisasema muiden luonnontieteiden joukossa. Muut luonnontieteet, kuten kemia ja biologia, pohjautuvat pitkälti fysiikan antamaan tietoon aineen perusilmiöistä ja mikroskooppisesta rakenteesta. Fysiikalla on myös aina ollut tärkeä osa ihmiskunnan maailmankuvan muovaajana. Aurinkokeskinen malli ja alkuräjähdysteoria, samoin kuin Albert Einsteinin suhteellisuusteoria, ovat esimerkkejä fysiikan tutkimuksen saavutuksista, jotka ovat muuttaneet syvällisellä tavalla käsityksiämme maailmasta, jossa elämme. Samoin sata vuotta sitten syntynyt kvanttifysiikka oli suuri mullistus, johon suurin osa oman aikamme teknologiasta ja fysiikan tutkimuksesta perustuu.
Suomessa toimintaa fyysikoille tarjoaa Suomen fyysikkoseura, jossa on noin 750 jäsentä ja joka järjestää vuosittaiset Fysiikan päivät. Seuralla on myös paikallisjaostoja, kuten Jyväskylän fyysikkokerho.
Fyysikoiden koulutus Suomessa
Suomessa fyysikoksi voi opiskella suorittamalla yliopistossa filosofian maisterin tutkinnon fysiikan alalta tai diplomi-insinöörin tutkinnon teknillisen fysiikan alalta. Koulutus rakentuu tavallisesti siten, että noin kolmessa vuodessa suoritetaan luonnontieteen kandidaatin tutkinto ja tämän jälkeen noin kahdessa vuodessa filosofian maisterin tutkinto. Monet fyysikot suorittavat lisäksi nelivuotisen filosofian tohtorin tutkinnon, sillä se kouluttaa fyysikkoa itsenäiseksi tutkijaksi mahdollistaen monipuolisemman työuran. Tohtorin tutkinto on edellytys useimpiin yliopistotehtäviin Suomessa ja ulkomailla.
Suomessa fyysikoita koulutetaan seuraavien yliopistojen matemaattis-luonnontieteellisissä tiedekunnissa:
Teknillistä fysiikkaa voi opiskella Aalto yliopiston perustieteiden korkeakoulussa ja Tampereen yliopistossa.
Kandidaattiopinnoissa koulutus on usein suomenkielistä, mutta kurssikirjat ovat englanninkielisiä. Maisteriopinnoissa koulutus on enimmäkseen englanniksi. Pro gradu -tutkielman tai diplomityön kieli on usein valittavissa, mutta väitöksissä kieli on englanti. Fysiikan tutkimus on kansainvälistä ja ulkomaisten opiskelijoiden osuus kasvaa opintojen edetessä, joten fyysikon koulutuksessa korostuvat englannin kieli ja kansainvälisyys.
Fyysikon työ
Fyysikon koulutus ei valmista kapeaan ammattiin, vaan tarjoaa perustan toimia monipuolisissa työtehtävissä. Työ voi liittyä perus- tai soveltavaan tutkimukseen, aina ajan ja avaruuden filosofisesta perustutkimuksesta jakoavain kädessä tehtävään tuotekehitykseen. Koulutuksen tuoma kyky hahmottaa, mallintaa ja ratkaista ongelmia antaa luonnonilmiöiden mallintamisen ohella edellytykset erilaisiin kaupallisiin ja hallinnollisiin tehtäviin. Fyysikoiden osaamista hyödynnetäänkin yhteiskunnan teknologisoituessa ja matematisoituessa laajasti yhteiskunnan ja talouden ilmiöiden mallintamiseen.
Yliopistojen ja tutkimuslaitosten lisäksi fyysikoita työllistyykin paljon teollisuuteen. Fyysikoiden työpaikat ovat tavallisimmin kunnissa, yliopistoissa ja yrityksissä. Suuri osa fyysikoista toimii aineenopettajina lukioissa ja toisen asteen oppilaitoksissa sekä korkeakouluissa. Usein fyysikon työn luonne on toimiminen asiantuntijatehtävissä, kuten sairaalafyysikkona keskussairaaloissa tai säteilyasiantuntijana ydinvoimaloissa. Koska tietokonepeleissä mallinnetaan luonnonilmiöitä, fyysikoita työllistyy luonnollisesti myös peliteollisuuteen.
Fyysikoiden yleisiä ammattinimikkeitä ovat tohtorikoulutettava, lehtori, tutkija, tutkijatohtori, professori, kehityspäällikkö, johtaja, tiedetoimittaja, ylifyysikko ja tutkimuspäällikkö. Fyysikon työnkuvalle ominaista on kansainvälisyys ja monikulttuurisuus. Fysiikan tutkimuksessa työskentelykieli on tavallisesti englanti ja alan merkittävimmät julkaisusarjat ovat englanninkielisiä.
Tunnettuja fyysikoita
Tunnetuimpiin fyysikoihin kuuluvat mm. Galileo Galilei ja Isaac Newton (klassinen mekaniikka), Michael Faraday (sähkö ja magnetismi), James Clerk Maxwell (sähkömagnetismi), Albert Einstein (suhteellisuusteoria ja kvanttiteoria), Niels Bohr (atomimalli), Marie Curie (radioaktiivisuus), Lise Meitner (ydinfysiikka), Emmy Noether (matemaattinen fysiikka), Richard Feynman (hiukkasfysiikka) ja Stephen Hawking (mustat aukot). Merkittäviä suomalaisia fyysikoita ovat mm. Gunnar Nordström, Olli Lounasmaa, Helena Aksela, Keijo Kajantie, Risto Nieminen, Päivi Törmä ja Markku Kulmala. Julkisuudessa tunnettuja suomalaisia fyysikkoja ovat myös Kari Enqvist, Esko Valtaoja ja Syksy Räsänen. Monet fyysikot tunnettaan myös toisista yhteyksistä, kuten politiikasta (Jimmy Carter, Angela Merkel), musiikista (Brian May), elokuva- ja viihdetaiteesta (Paul Verhoeven, Brian Cox, Michio Kaku). Myös Eppu Normaalin Pantse Syrjä, Parkour Akatemian perustaja Perttu Pihlaja, ohjaaja ja kirjailija Neil Hardwick ja stand-up-koomikko Ismo Leikola ovat opiskelleet fysiikkaa. Koska fyysikon koulutus antaa laajan ymmärryksen luonnon ja tekniikan taustalla oleviin perusilmiöihin, fyysikoiden joukossa on useita teknologiayritysten perustajia ja tuotekehittäjiä, kuten Elon Musk (Tesla, PayPal, SpaceX), Juri Milner (DST) ja Stephen Wolfram (Wolfram Research, Mathematica, Wolfram Alpha). Myös WWW:n kehittäjä Tim Berners-Lee on fyysikko.
Maicon
Maicon Douglas Sisenando, joka tunnetaan paremmin nimellä Maicon (s. 26. heinäkuuta 1981 Novo Hamburgo, Rio Grande do Sulin osavaltio, Brasilia) on brasilialainen jalkapalloilija. Hän edustaa kotimaassaan Criciúmaa ja on pelipaikaltaan oikea laitapuolustaja.
Seurajoukkueura
Lahjakkaaksi kyvyksi oikeana laitapuolustajana osoittaunut Maicon teki ensiesiintymisensä Cruzeiron edustusjoukkueessa vuonna 2001. Kahden hyvin sujuneen kauden jälkeen hän sai ensimmäisen kutsunsa Brasilian maajoukkueeseen. Kesäkuussa 2004 hän siirtyi ranskalaisseura Monacoon.
Internazionale
Heinäkuussa 2006 italialaisseura Internazionale ilmoitti virallisesti hankkineensa brasilialaispuolustaja Maiconin riveihinsä viisivuotisella sopimuksella, samassa yhteydessä ilmoitettiin myös toisen brasilialaispelaaja Maxwellin ja ranskalaispelaaja Olivier Dacourtin sopimukset. Internazionalessa pelatessaan hän on onnistunut vakiinnuttamaan pelipaikkansa oikeana laitapuolustajana, syrjättäen joukkueen kapteenin Javier Zanettin. Hän on tullut tunnetuksi erityisesti vahvasta puolustuspelistään sekä maalien alustuksista että tekemisistä. Hän omaa myös voimakkaan oikean jalan laukauksen. Maiconia pidetään yleisesti yhtenä maailman parhaista pelaajista oikean laitapuolustajan paikalla.
Chico’s
Chico’s on suomalainen ravintolaketju, joka kuuluu S-ryhmään. Chico’sin ruokalista edustaa Amerikan mantereen ruokakulttuuria, erityisesti hampurilaisia ja texmexiä.
Ensimmäinen Chico’s avattiin vuonna 1991. Vuonna 2010 Chico’s-ravintoloita oli 17, mutta vuoteen 2019 mennessä ravintoloiden määrä oli supistunut seitsemään. Vuonna 2023 ravintoloita on neljä. Kaikki ketjun ravintolat sijaitsevat pääkaupunkiseudulla.
Maicon
Internazionale
6. maaliskuuta 2007 käydyssä Mestarien liigan ottelussa espanjalaista Valenciaa vastaan, Maicon ajautui käsirysyyn Valencia-pelaaja David Navarron kanssa. Tapahtuneen johdosta hän sai alun perin kuuden ottelun pelikiellon, joka kuitenkin lopulta vähennettiin kolmeen. Kaudella 2008–2009 hän oli kuului joukkueensa tärkeimpiin pelaajiin, kun se varmisti neljännen perättäisen pääsarjamestaruutensa. Maicon pelasi kauden aikana 29 ottelua ja teki niissä neljä maalia.
thumb|left|200px|Maicon pelaamassa [[FC Internazionale Milano|Internazionalessa vuonna 2009.]]
Maiconin vakuuttavat otteet saivat jatkoa myös seuraavalla kaudella 2009–2010. Hän teki kauden ensimmäisen maalinsa paikallisvastustaja Milania vastaan, jonka Internazionale voitti lopulta selvä numeroisesti 4–0. Hän esiintyi edukseen myös Mestarien liigan ottelussa Barcelonaa vastaan Stadio Giuseppe Meazzalla. Viidennellä sarjakierroksella hän alusti Diego Militon maalin Napolia vastaan. Hän alusti samaisen miehen maalin upealla kuljetuksellaan myös 5–3-voittoon päättyneessä ottelussa Palermoa vastaan ja teki itse seuraavassa ottelussa ratkaisevan 2–0-maalin Livornoa vastaan. Ottelussa Juventusta vastaan Maicon aloitti maalinteon yhdellä kauden upeimmista osumista, laukaistuaan pallon kulmapotkun jälkitilanteesta rangaistusalueen rajalta vastakkaiseen yläkulmaan. Myöhemmin samassa kuussa hän onnistui tekemään ensimmäisen maalinsa Mestarien liigassa ottelussa hallitsevaa mestarijoukkue Barcelonaa vastaan, jonka Internazionale lopulta pudotti jatkosta. Kausi päättyi lopulta historiallisesti niin sanottuun "triplaan", kun Internazionale voitti pääsarjamestaruuden, cupin ja Mestarien liigan. Kotimaassaan se päihitti Roman kummassakin kilpailussa ja Mestarien liigan loppuottelussa 22. toukokuuta 2010 se kohtasi saksalaisen Bayern Münchenin, jonka se voitti 2–0.
Maiconin hyvät otteet Internazionalessa ovat myös aloittaneet siirtohuhut. Vahvimpina osoitteina on kerrottu olevan Real Madrid ja Manchester City, jotka käyvät kovaa kilpailua brasilialaispuolustajasta. Italialaisseuran omistaja ja puheenjohtaja Massimo Moratti on asettanut tietojen mukaan Maiconin myyntihinnaksi 30 miljoonaa euroa. Siirtohuhut saivat lisäpontta entisestään, kun hän totesi myös itse haluavansa seurata entistä Internazionale-luotsi José Mourinhoa ja siirtyä Real Madridiin.
Maajoukkueura
Hän on ollut maajoukkueen mukana vuoden 2004 Copa Américassa ja vuoden 2005 Maanosaliittojen cupissa, jotka kumpainenkin päättyivät Brasilian voittoon. Kaikesta huolimatta Maiconia ei valittu vuoden 2006 MM-kilpailujen kokoonpanoon, vaan hänen tilalleen toiseksi oikeaksi laitapuolustajaksi valittiin Cicinho, joukkueen kapteenin Cafun toimiessa kyseisellä paikalla ykkösvaihtoehtona. Cafun lopetettua maajoukkueuransa ja uuden päävalmentaja Dungan tulon myötä Maicon nousi ykkösvaihtoehdoksi oikean laitapuolustajan paikalla. Myöhemmin hän on kilpaillut pelipaikastaan muun muassa Dani Alvesin kanssa. Hän pääsi jälleen mukaan arvokilpailuihin, kun hänet valittiin vuoden 2007 Copa Américaan osallistuvaan joukkueeseen. Brasilia voitti lopulta Copa Américan toista kertaa peräkkäin. Maicon onnistui maalinteossa vuoden 2009 Maanosaliittojen cupin lohkovaiheen ottelussa Yhdysvaltoja vastaan, jonka Brasilia voitti numeroin 3–0.
Maicon kuului Dungan julkaisemaan ryhmään vuoden 2010 MM-kilpailuihin. Hän teki Brasilian turnauksen avausmaalin 15. kesäkuuta 2010 pelatussa avausottelussa Pohjois-Koreaa vastaan. Hän nousi laidalta läpi ja laukoi pienestä kulmasta päätyrajan läheisyydestä maalin etukulmaan ohi maalivahti Ri Myong-Gukin.
Vaihdantatalous
Vaihdantatalous tarkoittaa järjestelmää, jossa erikoistutaan tarvittavien hyödykkeiden aikaansaamiseksi. Talous perustuu vaihdantaan, ja siinä voidaan käyttää rahaa tai vaihtaa hyödykkeitä.
Vaihdantataloutta edeltää omavaraistalous. Kun omavaraistalouksien välillä syntyy erikoistumista ja vaihdantaa, alkaa kehitys kohti monimutkaista vaihdantataloutta. Aluksi käytiin vaihtokauppaa, mutta kehittyneessä vaihdantataloudessa on erikoistuttu ja käytetään rahaa vaihdannan välineenä.
Paini kesäolympialaisissa 2020
Painissa kilpailtiin Tokion 2020 kesäolympialaisissa 28. kertaa. Painissa kilpailtiin 1.–7. elokuuta 2020. Ottelut käytiin Makuhari Messe Hall A:ssaa, Tokiossa. Miehet kilpailivat kreikkalais-roomalaisessa painissa kuudessa painoluokassa ja vapaapainissa kuudessa painoluokassa. Naiset kilpailivat vapaapainissa kuudessa painoluokassa.
Aikataulu
Yksi painoluokka kilpailtiin kahtena päivänä. Ensimmäisenä päivänä kilpailtiin neljännesvälierät, puolivälierät ja välierät. Toisena päivänä kilpailtiin keräilyerät, pronssiottelut ja loppuottelu. Toisen päivän päätti mitaliseremonia.
Botlih
Botlih on kylä Dagestanin länsiosassa Venäjällä. Se sijaitsee Andijskoje Koisu -joen laaksossa 252 kilometriä Mahatškalasta lounaaseen. Kylä on Botlihin piirin keskus. Asukkaita on noin 13 000 henkeä (vuonna 2008).
Kanta-asukkaat ovat botlihin kieltä puhuvia botliheja. Heidän lisäkseen kylässä asuu mm. andeja, bagulaleja, godobereja, karatoja, tšamalaleja ym. alueen pienten kansojen edustajia. Virallisesti heitä kaikkia on pidetty avaareina.
Perinteisiä elinkeinoja ovat puutarhanhoito, terassiviljely ja karjanhoito. Botlihissa toimii radiotekninen, asvaltti- ja säilyketehdas. Palveluihin kuuluu kaksi lastentarhaa, kolme keskikoulua, ammattikoulu, poliklinikka, sairaala ja neljä kirjastoa. Kylässä on kaksi moskeijaa.
Toinen Tšetšenian sota sai alkunsa tšetšeenitaistelijoiden Botlihiin vuonna 1999 tekemästä hyökkäyksestä.
Usva Kärnä
Usva Kärnä (s. 1982) on suomalainen näyttelijä, joka on valmistunut Pietarin valtiollisesta teatteritaiteen akatemiasta. Ennen teatteriopintoja hän opiskeli sirkusalaa Koulutuskeskus Salpauksessa. Kärnä on työskennellyt uransa aikana eri puolilla Suomea, muun muassa Ryhmäteatterissa, Helsingin Kaupunginteatterissa, Tampereen Työväen Teatterissa, Hämeenlinnan teatterissa ja Vaasan kaupunginteatterissa.
Pikkuli
Pikkuli on suomalainen lastenanimaatio vuodelta 2016. Se kertoo pienestä linnunpoikasesta nimeltä Pikkuli. Sarja perustuu Metsämarja Aittokosken lastenkirjaan Lennä Pikkuli, lennä!, joka julkaistiin 2011.
Usva Kärnä
Usva Kärnä kuuluu vapaaseen teatteriryhmään Taskuteatteri Mimic, joka keskittyy eksentriseen teatteriin ja venäläiseen klovneriaan.
Pikkuli
Juoni
Pikkuli elää metsässä pesässä yhdessä äidin, isän, siskon ja veljen kanssa. Hänen parhaita ystäviään ovat Honkkeli-haikara ja pyyperhe, hämähäkki, pöllö ja myyrä. Linnunpoikasen maailmassa on jatkuvasti jotain uutta ja eteen tulee usein vaikeita asioita. Pikkulia auttavat kaikessa hänen perheensä ja ystävänsä. Sarjassa ei ole varsinaista dialogia.
Usva Kärnä
Vuonna 1997 Kärnä näytteli päähenkilöä nuorena Maria Ruotsalan 48-minuuttisessa Kettupäivien pääpalkinnon saaneessa televisioelokuvassa Ruusutarha.
Muistoja Pohjolasta
Muistoja Pohjolasta on suomalainen isänmaallinen laulu, joka tunnetaan kenties parhaiten sotilasmarssisovituksena. Kappaleen on säveltänyt jääkäri Sam Sihvo vuonna 1915 Lockstedtin leirillä Saksassa suomalaisen jääkäripataljoonan koulutuksen aikana. Artturi Ropen marssisovituksena siitä on tullut yksi Suomen puolustusvoimien perinteikkäimmistä paraatimarsseista. Laulun sanat on kirjoittanut Roine Richard Ryynänen.
Välimerenliitäjä
pienoiskuva|Calonectris diomedea Välimerenliitäjä eli keltanokkaliitäjä (Calonectris diomedea) on Välimeren ympäristössä ja Itä-Atlantilla elävä merilintu, joka pesii yhdyskunnittain jyrkkien rantakallioiden ja kalliosaarten koloissa.
Pikkuli
Suomenkieliset äänet
Kertoja: Juhani Rajalin
Välimerenliitäjä
Esiintyminen
Laji oli aikoinaan erittäin yleinen varsinkin Portugalille kuuluvilla Selvagenssaarilla, mutta 1970-luvulla laji oli vaarassa kuolla sukupuuttoon saarilla. Lintuja pyydettiin 1800-luvun alkuvuosista lähtien jopa 30 000 yksilöä vuodessa höyhenten ja lihan vuoksi. Nykyisin kanta on elpynyt. Nimialalaji diomedea pesii Välimerellä, alalaji borealis Azoreilla (50 000–90 000 paria), Kanariansaarilla (30 000 paria) ja Madeiralla. Maailman populaation koko on 280 000–420 000 yksilöä ja lajin kanta on elinvoimainen. Lajia ei ole tavattu Suomessa.
Lisääntyminen
Parit palaavat pesimäsaarelle helmikuun puolivälistä lähtien, mutta muninta alkaa vasta toukokuun lopulla ja jatkuu koko kesäkuun. Pesä on kivenlohkareen alla, maassa kasvillisuuden suojassa tai kolossa. Linnut käyvät maissa ainoastaan öisin. Naaras munii yhden munan, jonka haudonta kestää 54 päivää. Poikaset oppivat lentämään lokakuussa tai marraskuun alussa.
Ravinto
Syö kaloja, äyriäisiä ja jätteitä.
Tupolev Tu-160
pienoiskuva Tupolev Tu-160 on vuonna 1981 ensilentonsa lentänyt ja vuodesta 1987 lähtien palvelukäytössä ollut raskas kääntyväsiipinen strateginen yliäänipommikone. Se oli Neuvostoliiton ilmavoimien viimeinen strateginen pommikone ja maailman painavin koskaan rakennettu sotilaslentokone. Nykyisin kaikki kuusitoista jäljellä olevaa konetta ovat Venäjän ilmavoimien palveluskäytössä.
Yleistietoa
pienoiskuva|left|Tupolev Tu-160:n ohjaamo. Tupolev Tu-160 on tarkoitettu yliäänipommikoneeksi, joka pystyy lentämään vihollisen ilmapuolustusten lävitse ja pommituksen jälkeen pakenemaan nopeasti. Ulkomuotonsa ja käyttötarkoituksensa takia pommittaja muistuttaa suuresti Yhdysvaltain ilmavoimissa palvelevaa B-1B Lancer -pommikonetta, mutta se on nopeampi, suurikokoisempi ja pystyy lentämään suuremmalla toimintasäteellä kuin yhdysvaltalainen vastineensa. B-1 Lancerin tavoin Tu-160:ssa on kääntyvät siivet, joita voidaan säätää 20 ja 62 asteen kulman välillä.
Tu-160 on varustettu Obzor-K-tutkalla ja Sopka-maastonseurantatutkalla, joka mahdollistaa matalalennon tutkakatveessa. Pommittajan asejärjestelmiin kuuluu elektro-optinen pommitähtäin, ja kone pystyy kantamaan kuusi H-55-risteilyohjusta, kaksitoista H-15-ydinohjusta tai 40 000 kilogramman verran erilaisia lentopommeja. Venäläisten viranomaisten mukaan koneen muotoilu pystyy hylkimään tutkasäteitä ja infrapunajäljitystä, mutta virallisesti Tu-160:ta ei luokitella häivepommittajaksi. Tu-160:ssa on neljän hengen miehistö, joita varten koneessa on käymälä, makuupaikkoja ja K-36M-mallin heittoistuimet. Tu-160 on myös maailman painavin ikinä rakennettu sotilaslentokone, sillä jo pommittajan pelkkä tyhjäpaino tekee koneesta peräti 110 tonnin painoisen.
Kehitystyö
pienoiskuva|left|Neuvostoliittolaisia upseereita seisomassa Tupolev Tu-160:n edustalla vuonna [[1989.]] Vuonna 1967 Neuvostoliitto käynnisti hankkeen uudenlaisesta yliäänipommittajasta, josta olisi tullut kilpailija Yhdysvalloissa suunnitellulle XB-70 Valkyrie -pommikoneelle. Vaikka North American Aviation lakkautti XB-70 Valkyrien kehitystyön myöhemmin samana vuonna kuin Neuvostoliitto käynnisti hankkeen, vuonna 1972 neuvostohallitus lähetti lentokonesuunnittelutoimisto Tupoleville pyynnön suunnitella ja valmistaa pommittaja, joka olisi neuvostoliittolainen vastine yhdysvaltalaiselle B-1 Lancerille. Neuvostohallitus hyväksyi Tupolevin suunnitelmat 160M-koodinimellä tunnetulle pommittajalle vuonna 1977, ja Tupolev Tu-160 lensi ensilentonsa 18. joulukuuta 1981.
Päätös Tu-160:n massatuotannon aloittamisesta allekirjoitettiin vuonna 1984 ja Tupolevin suunnitelmana oli alun perin valmistaa Neuvostoliiton ilmavoimille ensimmäisessä tilauksessa sata pommikonetta. 1980-luvun edetessä pahenevat rahoitusongelmat kuitenkin johtivat siihen, että tuotanto hidastui ja yhtiö valmisti Neuvostoliitolle yhteensä vain 35 Tu-160:ta.Vuonna 1987 yksi pommittajista putosi alas kesken lentoharjoituksen, mutta heittoistuinten ansiosta kaikki neljä miehistönjäsentä selviytyivät hengissä. Vuonna 1989 Tu-160 esiteltiin julkisesti neuvostokansalaisille ja muulle maailmalle Moskovassa järjestetyssä paraatissa. Vuonna 1994 Tupolev teki lopullisesti päätöksen konetyypin massatuotannon lopettamisesta, ja kaikki valmistuneet koneet jäivät Venäjän federaation ilmavoimien kalustoon. 2020 Venäjän ilmavoimat päättivät päivittää Tupolev Tu-160:n Tupolev Tu-160M-malliksi uudistetuilla moottoreilla. Maaliskuussa 2021 Tupolev toimitti ensimmäisen Tu-160M:n ilmavoimille testikäyttöön.
Palvelukäytössä
Vuonna 1987 Neuvostoliiton ilmavoimat otti Tu-160:n palvelukäyttöön ja ensimmäinen valmistunut pommittajalentue siirrettiin 184. kaartin raskaaseen pommikonerykmenttiin Prylukin lentotukikohdassa Ukrainan sosialistisessa neuvostotasavallassa. Kun Neuvostoliitto hajosi ja Ukraina itsenäistyi vuonna 1991, Neuvostoliiton ydinaseista luopunut Ukraina purki suurimman osan 184. kaartin raskaan pommikonerykmentin Tu-160-pommittajista ja vain yhdeksän konetta säilytettiin toimintakuntoisena. Vuonna 1999 Ukraina luovutti Venäjälle kahdeksan konetta, koska Venäjän hallitus oli luvannut vastineeksi poistavansa Ukrainan energiavelat. Yksi Tu-160 kuitenkin jäi Ukrainalle, ja nykyisin pommittaja on museoitu ja julkisesti nähtävillä ukrainalaisessa ilmailumuseossa.
Toinen Tu-160-lentue oli 121. raskaassa pommikonerykmentissä Saratov-Engelsin lentotukikohdassa Engelsissä Venäjän sosialistisessa federatiivisessa neuvostotasavallassa. Vuoteen 1994 mennessä 121. raskaalle pommikonerykmentille oli toimitettu vasta kahdeksan Tu-160:ta, vaikka suunnitelman mukaan sille olisi kuulunut valmistaa enemmänkin pommikoneita. Vuonna 1999 Ukrainasta siirretyt pommittajat siirrettiin Engelsiin, ja vuonna 2000 Kazanin lentotukitehtaalta valmistui yksi uusi Tu-160. Toinen kone valmistui vuonna 2006, ja myös kaksi muuta on rakennusvaiheessa. Venäjän ilmavoimien laatiman suunnitelman mukaisesti kaikki koneet on määrä modernisoida uusilla avioniikkajärjestelmillä siten, että ne pysyvät palvelukäytössä vielä seuraavan 30 vuoden ajan.
Maailman asevoimia seuraavan The Military Balance -vuosikirjan mukaan Venäjällä oli vuonna 2022 toiminnassa ainoastaan yksi Tupolev Tu-160-lentue, johon kuului 7 operatiivista ja kaksi testivaiheessa ollutta Tu-160 -konetta.
Exchangeable image file format
pienoiskuva|Exif-tietoja Konqueror-tiedostonhallintaohjelmassa. Exchangeable image file format (lyh. Exif) on standardi digitaalisten kuvien metatiedolle. Exif-metatietoja voidaan tallentaa JPEG-, TIFF-, ja RIFF-muotoisiin kuvatiedostoihin. Spesifikaation kehitti alun pitäen Japan Electronic Industries Development Association (JEIDA) vuonna 1998. Sitä ei ole virallisesti standardoitu, mutta monet digitaalikamerat ja kuvatiedostoja käsittelevät tietokoneohjelmat tukevat Exif-metadataa hyvin laajalti.
Exif-tietoihin voidaan tallentaa
Mihailo Petrović
Mihailo Petrović (s. 18. lokakuuta 1967 Loznica) on serbialainen entinen jalkapalloilija.
Psykoterapiaa tenaville
Psykoterapiaa tenaville on Raivopäät -yhtyeen studioalbumi ja kaikkiaan 13. julkaisu, joka julkaistiin elokuussa 2004.
Albumi miksattiin Hämeenlinnassa Voxit-studiolla 17. elokuuta 2004.
Laurent Gaudé
pienoiskuva|Laurent Gaudé vuonna 2010. Laurent Gaudé (6. heinäkuuta 1972 Pariisi, Ranska) on ranskalainen näytelmä- ja romaanikirjailija.
Ura
Hän aloitti uransa näytelmäkirjailijana vuosituhannen vaihteessa. Hänen näytelmiään on esitetty Ranskan lisäksi myös muun muassa Saksassa. Jo hänen toinen romaaninsa La mort du roi Tsongor sai Prix Goncourt des lycéens 2002 ja Prix des Libraires 2003. Hänen seuraava romaaninsa Le soleil des Scorta sai Goncourt-palkinnon ja Prix Jean Giono -palkinnon 2004.
Köynnöspinaatti
Köynnöspinaatti (Hablitzia tamnoides) on monivuotinen revonhäntäkasvi, jota esiintyy alkuperäisenä lajina Kaukasuksen alueella. Se on sukunsa ainoa laji.
Ulkonäkö ja koko
Monivuotinen ja pystyjuurakkoinen köynnöspinaatti kasvattaa pitkän, köynneliään ja uurteisen varren. Lehdet sijaitsevat varressa kierteisesti. Lehtilapa on leveyttään pidempi, kooltaan 5–12 × 4–7 cm, ohut, herttamainen ja suippo sekä otakärkinen. Kukinto on pitkä, röyhymäinen ja alaosasta lehdekäs. Kukat ovat perättömiä tai perällisiä. Kukan kehä on viisilehtinen ja vihreä, kehälehdet ovat 2,5–4 mm pitkiä, kapeita ja pitkään säilyviä. Heteitä on viisi kappaletta, emin luotteja on kaksi tai kolme. Suomessa köynnöspinaatti kukkii heinä–elokuussa. Hedelmä on yhden mustan ja kiiltävän siemenen sisältävä nappimainen kota.
Elinympäristö
Suomessa köynnöspinaattia on tavattu viljelyjäänteenä tai tienvarteen vakiintuneena viljelykarkulaisena.
Käyttö
Köynnöspinaattia käytetään sekä koristekasvina että vihanneksena.
Sammakkoprinssi – Kaikki levytykset 1987–1993
Sammakkoprinssi – Kaikki levytykset 1987–1993 on kuplettilaulaja Jaakko Tepon kokoelmalevy, joka julkaistiin 8. heinäkuuta 2009. Äänite sisältää artistin kaikki levytykset vuosilta 1987–1993.
Albumi ylsi toisella listaviikollaan Suomen virallisen listan sijalle 28, mutta nousi poikkeuksellisesti sijalle 17 kaksi vuotta julkaisunsa jälkeen kesäkuussa 2011.
CD 1
Uutisraivooja
Muut levytykset
Hauskimmat tarinat (julkaisematon)
CD 2
Parhaat vitsit, live!
Alter Domus Cup
Alter Domus Cup on Luxemburgin ainoa jääkiekkokilpailu. Se on perustettu 1993 ja siihen osallistuu viisi joukkuetta. Cupin voittaja on Luxemburgin mestari. Kilpailua ei ole pelattu säännöllisesti joka vuosi.
Floyd Dixon
Jay Riggins Jr. eli Floyd Dixon (8. helmikuuta 1929 Marshall – 26. heinäkuuta 2006 Los Angeles) oli yhdysvaltalainen rhythm and blues -pianisti, -laulaja ja -lauluntekijä.
Dixon syntyi Marshallissa, Texasissa ja muutti vuonna 1942 perheineen Los Angelesiin. Hän solmi vuonna 1949 levytyssopimuksen Modern Recordsin, vuonna 1952 Specialty Recordsin ja vuonna 1954 Atlantic Recordsille kuuluvan Cat-yhtiön kanssa. Vuonna 1984 häneltä tilattiin "Olympic Blues" 1984 kesäolympialaisia varten. Vuonna 1993 Dixon sai yhdysvaltalaiselta Rhythm and Blues Foundationilta Pioneer Awardin. 1990-luvulla hänellä oli levytyssopimus Alligator Recordsilla.
Dixon kuoli munuaisvaurioon Los Angelesissa 26. heinäkuuta 2006.
Metanogeeni
Metanogeeniksi kutsutaan metaania tuottavia arkeoneja. Metanogeenejä asuu eräiden märehtijöiden elimistöissä ja anaerobisissa ympäristöissä. Metanogeenit tuottavat metaania pilkkomalla epäorgaanisia yhdisteitä.
Maansuru
Maansuru on erityisen merkittävän henkilön kuoleman tai suuren onnettomuuden vuoksi jossakin valtiossa julistettu suruaika. Merkittäviä henkilöitä ovat esimerkiksi valtionpäämies, hänen puolisonsa, monarkian kuningashuoneen jäsenet ja yleisesti arvostetut poliitikot, sotilaat tai muut henkilöt. Maansuruun liittyy valtiosta riippuen suruliputus koko maassa, sotilaiden ja hovin käyttämät surumerkit sekä julkisten huvien toimeenpanokielto.
Lähteet
Funerali di Stato
Steve Perryman
Steve Perryman (s. 21. joulukuuta 1951 Ealing) on englantilainen entinen jalkapalloilija.
Jalkapallomaajoukkue
Perryman debytoi Englannin maajoukkueessa 1982.
Charles Chaynes
Chaynes oli Kunnialegioonan upseeri ja Ordre des Arts et des Lettresin komentaja; lisäksi hänet otettiin Ordre National du Mériteen. Vuonna 2005 hänestä tuli Académie des Beaux-Artsin jäsen.
Vallankumouksellinen kansan vapautusrintama
Vallankumouksellinen kansan vapautusrintama (, lyh. DHKP/C) on Turkissa toimiva kielletty marxilais-leninistinen puolue. Sekä EU että Yhdysvallat ovat luokitelleet sen terroristijärjestöksi.
Historia ja kannattajakunta
Toimintansa alkuaikoina DHKP/C värväsi jäseniä lähinnä yliopistoista ja korkeakouluista. Nykyään sen kannattajakunnan ydin on kuitenkin kaupunkien vähävaraisissa väestönosissa. Useita DHKP/C:n johtohahmoja on viime vuosina paennut ulkomaille.
Toiminta
Turkin viranomaisten mukaan DHKP/C on vastuussa kymmenistä poliisien ja sotilaiden murhista sekä yli 80 siviiliuhrista. Ryhmä itse on myöntänyt surmanneensa kaksi kenraalia sekä Turkin entisen oikeusministerin ja yhden liikemiehen. Järjestön toimintaa leimaa vahva Yhdysvaltain ja sotilasliitto Naton vastaisuus. Sen iskujen kohteina ovat olleet lähinnä Turkin armeija ja turvallisuusviranomaiset sekä maassa toimivat yhdysvaltalaiset sotilaat ja liikemiehet.
DHKP/C on muun muassa surmannut entisen Yhdysvaltain ilmavoimien upseerin Istanbulissa vuonna 1991. Surma oli osa järjestön laajaa Persianlahden sodan aikaista amerikkalaisiin kohdistunutta terroriaaltoa. DHKP/C:n viimeisin isku tapahtui helmikuussa 2013 Turkin pääkaupungissa Ankarassa. Yhdysvaltain suurlähetystöön tehty itsemurhaisku vaati pommittajan lisäksi lähetystön turkkilaisen turvamiehen hengen.
Nicole Hosp
Hosp voitti suurpujottelun maailmanmestaruuden vuoden 2007 MM-kilpailuissa. Samoissa kilpailuissa hän voitti myös syöksylaskun pronssia. Hän saavutti pujottelun olympiahopeaa Torinossa 2006 ja MM-pronssia 2003.
Hosp saavutti Sotšin olympialaisissa 2014 hopeaa superalppiyhdistetyssä ja pronssia supersuurpujottelussa. Hän voitti alppiyhdistetyssä MM-hopeaa vuosina 2003 ja 2015 sekä pronssia 2013. Joukkuekilpailusta hän voitti MM-kultaa vuosina 2013 ja 2015 sekä hopeaa 2005.
Maailmancupissa Hosp saavutti 12 osakilpailuvoittoa (viisi suurpujottelussa, viisi pujottelussa, yhden supersuurpujottelussa ja yhden superalppiyhdistetyssä), oli 23 kertaa toinen ja 22 kertaa kolmas. Maailmancupin kokonaiskilpailun ja suurpujottelucupin hän voitti kaudella 2006–2007.
Kausi 2009–2010 alkoi Hospilla epäonnisesti, kun hän loukkaantui maailmancupin avauksessa, Söldenin suurpujottelussa.
Hosp lopetti uransa kauden 2014–2015 jälkeen.
Rob Babcock
Rob Babcock (1953 – 15. toukokuuta 2019 ) oli yhdysvaltalainen entinen seurajohtaja.
Babcock toimi Toronto Raptorsin toimitusjohtajana vuosina 2004–2006, ennen kuin sai potkut tammikuussa 2006. Syyskuussa 2006 hän liittyi Minnesota Timberwolvesin organisaatioon.
Edi Reinalter
Romedi ”Edi” Reinalter (24. joulukuuta 1920 Sankt Moritz, Sveitsi – 19. marraskuuta 1962 Tschagguns, Itävalta) oli sveitsiläinen alppihiihtäjä ja olympiavoittaja.
Reinalter voitti pujottelun olympiakultaa St. Moritzin talviolympialaisissa 1948. Samalla hänestä tuli pujottelun maailmanmestari, sillä tuolloin olympialaiset olivat samalla myös maailmanmestaruuskilpailut.
Markus Koistinen
Markus Tapio Koistinen (s. 1. toukokuuta 1970 Kotka) on urheilu-uransa lopettanut suomalainen kuulantyöntäjä. Aikuisten ulkoratojen arvokilpailuihin hän osallistui kolme kertaa: Stuttgartin MM-kilpailuissa 1993 hän karsiutui, Helsingin EM-kilpailuissa 1994 hän sijoittui viidenneksi tuloksella 19,51 metriä, ja Göteborgin MM-kilpailuissa 1995 hän oli kymmenes tuloksella 19,34 metriä. Kesällä 1996 Koistinen työnsi kuulaa pisimmälle Tampereen Kalevan kisoissa ja hänet valittiin Atlantan olympialaisiin. Ennen olympialaisia kävi kuitenkin ilmi, että hän oli jäänyt kiinni istukkahormonin käytöstä. Samana vuonna myös kuulantyöntäjä Petri Torniainen kärysi istukkahormonin käytöstä. Koistisen käryn myötä olympialaiset jäivät ja Suomen mestaruus meni Arsi Harjulle. Koistinen voitti Suomen mestaruuden vuonna 1993 ja saavutti SM-hopeaa vuosina 1994 ja 1995 sekä SM-pronssia vuonna 1992. Koistisen ennätys on 20,50 metriä vuodelta 1996. Nykyisin hän on naimisissa ja ammatiltaan varastomies.
Cennino Cennini
thumb|250px|Cennino Cenninin maalaamaksi väitetty [[alttarikaappi.]] Cennino d'Andrea Cennini (noin 1370–1440) oli italialainen taidemaalari. Cennini tunnetaan kirjoittamastaan taiteilijan oppaasta Il libro dell'arte, joka on ilmestynyt suomeksi nimellä Kirja maalaustaiteesta.
Agnolo Gaddin oppilaana ollut Cennini sai vaikutteita myös Giottolta. Hän syntyi Colle Val d'Elsassa Toscanassa.
Kirja maalaustaiteesta on kirjoitettu 1400-luvun alkupuolella. Kirjassa kerrotaan pigmenteistä, siveltimistä, munatemperasta sekä seinä- ja taulumaalauksesta. Siinä annetaan myös maalausteknisiä vinkkejä, neuvotaan alus- ja päällemaalauksen tekemistä kerrosmaalauksessa. Cennini käsittelee lyhyesti myös öljymaalausta. Myöhemmin Giorgio Vasari väitti, että Jan van Eyck olisi keksinyt öljymaalauksen, vaikka jo Theophilus käsitteli aihetta oppaassaan vuonna 1125.
Cennino Cenninin elämästä ei ole tarkkaa tietoa, ei myöskään siitä koska Kirja maalaustaiteesta on kirjoitettu. Kirja perustuu 1200-luvun lopun ja 1300-luvun keskivaiheen käytäntöihin. Oletetaan, että kirja on kirjoitettu 1300-luvulla, koska se ei tunne 1400-luvulla tehtyjä öljyvärikokeiluja.
Kisangani
Kisangani (vanhalta nimeltään ransk. Stanleyville tai holl. Stanleystad) on Kongon demokraattisen tasavallan suurimpia kaupunkeja ja Tshopon maakunnan pääkaupunki. Kaupungissa puhutaan swahilia ja myös lingalaa. Vuonna 2016 varsinaisessa kaupungissa asui noin 540 000 asukasta.
Kisangani on pääkaupunki Kinshasan jälkeen Kongon demokraattisen tasavallan tärkein sisämaasatama sekä pohjoisen Kongon kaupan ja liikenteen keskus. Kisangani on kaukaisin paikka, jonne voi kulkea laivalla Kongojoen ylävirtaa.
Historia
Henry Morton Stanley perusti vuonna 1883 tukikohdan nykyisen Kisanganin lähelle Wana Rusarin saarelle Boyoman putousten alajuoksulle, josta on mahdollista purjehtia Kinshasaan saakka. Kongon vapaavaltion virkamiehet pitivät sitä tukikohtanaan, kunnes islaminuskoiset mustat orjakauppiaat pakottivat heidät vetäytymään sieltä. Kongon vapaavaltio sai alueen jälleen ainakin nimellisesti hallintaansa, kun se nimitti orjakauppiaiden päällikön Tippu Tipin alueen käskynhaltijaksi alkuvuonna 1887.
Eteläinen pallonpuolisko
thumb|Eteläinen pallonpuolisko keltaisella, Etelämannerta ei ole merkitty karttaan. thumb|Eteläisen pallonpuoliskon kartta, jonka keskellä on etelänapa. Maanosista keskellä Etelämanner, ylhäällä vasemmalla Etelä-Amerikka, oikealla Afrikka ja alhaalla oikealla Australia sekä eteläistä Aasiaa.
Maanosista eteläisellä pallonpuoliskolla sijaitsevat kokonaan Etelämanner ja Oseania. Lisäksi suurin osa Etelä-Amerikkaa sekä osia Afrikasta ja Aasiasta sijaitsee eteläisellä pallonpuoliskolla.
Eteläisellä pallonpuoliskolla on pohjoista pallonpuoliskoa selvästi vähemmän maapinta-alaa ja etäisyydet mantereiden välillä ovat pitkiä. Eteläisellä pallonpuoliskolla asuu vain 10–12 prosenttia koko maapallon väestöstä ja se on pohjoista pallonpuoliskoa harvempaan asuttu sekä vähemmän teollistunut.
Inger Miller
Inger Miller (s. 12. kesäkuuta 1972 Los Angeles, Kalifornia) on yhdysvaltalainen pikajuoksija.
Miller oli 1995 voittamassa Universiadeissa kultaa 4 × 100 metrin viestijuoksussa. Seuraavana vuonna hän sijoittui Atlantan olympialaisissa 200 metrin juoksussa neljänneksi ajalla 22,41. Samoissa kisoissa hän oli mukana Yhdysvaltain joukkueessa, joka voitti olympiakultaa pikaviestissä. Myöhemmin samana vuonna hän juoksi GP-finaalissa 100 metrin juoksussa seitsemänneksi ajalla 11,18. Vuonna 1997 hän oli Ateenan MM-kisoissa viides sekä 100 että 200 metrillä. Pikaviestissä hän oli mukana voittamassa MM-kultaa. 1998 hän sijoittui kolmanneksi GP-finaalissa 100 metrillä ajalla 11,18 ja oli voittamassa yleisurheilun maailmancupissa pikaviestiä.
Maebashin sisäratojen MM-kisoissa 1999 Miller sijoittui 60 metrin juoksussa alun perin kolmanneksi ajalla 7,06. Hän antoi kuitenkin kisoissa kofeiinia sisältäneen dopingnäytteen. Tapauksen pitkän käsittelyn jälkeen hänet hylättiin vuonna 2001 ja hän sai varoituksen dopingin käytöstä. Myöhemmin samana vuonna Sevillan ulkoratojen MM-kisoissa hän voitti kultaa 200 metrillä ajalla 21,77 ja hopeaa 100 metrillä ajalla 10,79. Kauden lopussa hän sijoittui kolmanneksi GP-finaalissa 200 metrillä. Vuonna 2001 hän karsiutui Edmontonin MM-kisoissa 200 metrin välierissä. Pariisin MM-kisoissa 2003 hän oli mukana voittamassa MM-hopeaa pikaviestissä.
Millerin isä on jamaikalainen Lennox Miller, joka voitti Méxicon olympialaisissa 1968 olympiahopeaa 100 metrillä. He ovat kautta aikain ensimmäinen isä-tytär-pari, joka on voittanut yleisurheilussa olympiamitalin.
Newsy Lalonde
thumb|Newsy Lalonde oli 1900-luvun alkupuolen parhaita NHL-hyökkääjiä. Edouard ”Newsy” Lalonde (31. lokakuuta 1887 Cornwall, Ontario, Kanada – 21. marraskuuta 1970) oli kanadanranskalainen jääkiekon ammattipelaaja alkuaikojen National Hockey Leaguessa.
Tosh Townend
Tosh Townend (s. 12. marraskuuta 1985) on ammattirullalautailija Huntington Beachista, Kaliforniasta. Hänestä tuli ammattilainen 15-vuotiaana. Townend sai sponsorisopimuksen Elementin kanssa 17-vuotiaana. Nyt hän on ammattilaistiimissä ja julkaisee nimilautoja. Tosh vaihtoi kenkäsponsorinsa Emericalta Element Footwearille.
Newsy Lalonde
Lalonde oli myös ammattimainen lacrossen pelaaja ja tässäkin lajissa yksi 1900-luvun alun keskeisiä hahmoja.
Gi (budōkäsite)
Gi on asu, jota käytetään monissa japanilaisissa kamppailu- ja itsepuolustuslajeissa eli budossa. Yleisesti käytetty termi 'gi' tarkoittaa ainoastaan pukua. Muita harjoitteluasua tarkoittavia termejä ovat keikogi ("harjoitteluasu") ja dōgi (道着, "tien asu"). Kun halutaan erottaa eri lajien asut toisistaan voidaan nimi koostaa kamppailulajin nimestä ja sanasta gi.
Eerik Pietarinen
Eerik Pietarinen (s. 5. joulukuuta 1993) on suomalainen ralliautoilija.
Ura
Pietarinen voitti rallin SM-sarjan SM2-luokan suomenmestaruuden vuonna 2017. Vuonna 2018 hän voitti myös Baltic Rally Trophyn ja sen ohella SM1-luokan suomenmestaruuden. Ensimmäiset MM-rallinsa Pietarinen ajoi WRC4-luokan Fordilla Suomen MM-rallissa 2013, 2015 ja 2016. 2018 hän kilpaili Suomen rallissa Toni Gardemeisterin Skoda Fabia R5:lla sijoittuen yleiskilpailussa 11. sijalle ja voittaen WRC2-luokan. Vuodesta 2017 Pietarisen kartanlukijana on toiminut Juhana Raitanen.
Rallin MM-sarjan tulokset
(Tulosselitteet)
Claude Dambury
Claude Dambury (s. 30. heinäkuuta 1971 Cayenne) on ranskanguayanalainen entinen jalkapalloilija.
Liettua Eurovision tanssikilpailussa
Liettua osallistui historiansa ensimmäiseen Eurovision tanssikilpailuun, joka järjestettiin Lontoossa 1. syyskuuta 2007.
Claude Dambury
Jalkapallomaajoukkue
Dambury debytoi Ranskan Guayanan maajoukkueessa 2008. Hän on pelannut kaksi maaottelua.
Preparoitu piano
pienoiskuva|Säveltäjä [[Christian Wolff (säveltäjä)|Christian Wolff purkamassa pianonsa preparointia.]] Preparoitu piano on 1900-luvun taidemusiikkia varten kehitetty soitin, jossa tavallisen pianon tai flyygelin kieliin kiinnitetään erilaisia esineitä, jotka muuttavat soittimen ääntä.
Käsitteen ”preparoitu piano” kehitti alun perin John Cage 1940-luvulla teoksen Bacchanale yhteydessä, vaikka pianon kieliä oli manipuloitu jo paljon tätä aikaisemminkin. Muun muassa Erik Satie, Maurice Ravel ja Henry Cowell olivat käyttäneet preparointia pianon soinnin muuttamiseksi jo ennen Cagea.
Rotavirusrokote
Rotavirusrokote on tarkoitettu rotaviruksen eri muotoja ja niiden aiheuttamia haittoja vastaan. Rokote on saanut EU:ssa myyntiluvan vuonna 2006. Rotavirusrokote tuli Suomen kansalliseen rokotusohjelmaan 1. syyskuuta 2009. Kaikki 1. heinäkuuta 2009 ja sen jälkeen syntyneet 6–31 viikon ikäiset lapset voivat saada rokotteen neuvolasta maksutta.
Suomessa rotavirusrokotteena käytetään MSD:n Rotateq-rokotetta.